Jordani Läänekallas
Jordani Läänekallas ehk Läänekallas ehk Jordani jõe Läänekallas (Iisraelis nimetatakse seda Juudamaaks ja Samaariaks) on üks kahest Palestiina lahusasuvast osast (teine on Gaza tsoon). Piirneb läänes Iisraeli ja idas Jordaaniaga. Viimasest lahutavad teda Jordani jõgi ja Surnumeri. Osa Läänekalda alasid kuulub Palestiina omavalitsuse administratsiooni alla. Jordani Läänekaldal asub Palestiina omavalitsuse halduskeskus Rām Allāh.